Խաղից առաջ շատերին հետաքրքրում էր, թե ընտրական խմբի առաջատարի դեմ ինչ մարտավարություն է ընտրելու Պետրոսյանը: Սուքիասյանը Դանիայի ու Լեհաստանի հետ խաղերում դաշտ էր դուրս բերել 5 պաշտպանների, իսկ ռումինների հետ երեւանյան հանդիպմանը՝ 4, ինչից հետո մերոնք պարտվեցին 0-5: Հանուն արդարության ասենք, որ Պետրոսյանի ձեռքի տակ եղած թիմն ավելի պատրաստված էր. շարքում էր ավագ Մխիթարյանը, Ղազարյանը նախորդ խաղերի համեմատ ավելի լավ պրակտիկա ունի, թիմի ֆիզիկականը բավարար է, եւ չեղավ իրավիճակ, որ ասեինք, թե խաղացողները շնչահեղձ են լինում: